- दुर्ग के पाटन थाना क्षेत्र में भीषण सड़क हादसा , तेज़ रफ़्तार कार ने मारी बाइक को टक्कर
- बाइक सवार मासूम की मौके पर मौत , बाइक सवार मासूम का पिता हुआ घायल ,
- गंभीर हालत में पिता अस्पताल में भर्ती
भिलाई ; शराब के नशे में कार चला रहे युवक ने बाइक सवार पिता-पुत्र को चपेट में ले लिया. घटना में पिता गंभीर और पुत्र की मौके पर मौत हो गई. घटना की जानकारी मिलने पर पुलिस मौके पर पहुंची और आक्रोशित भीड़ को शांत कराया. शव का पंचनामा कर उसे पीएम के लिए भेज दिया. मामले में कार चालक के खिलाफ पुलिस ने कार्रवाई की है.
पाटन पुलिस ने बताया कि, तर्रीघाट निवासी तोमन साहू अपनी बाइक सीजी 07 एलएन 6717 में बेटा गगन साहू 8 वर्ष को लेकर पहंदा से तर्रीघाट जा रहे थे. इस दौरान कार सीजी 04 जेएस 8736 के चालक ने तेज रफ्तार और लापरवाही पूर्व वाहन चलाते हुए सिकोला मार्ग के पास बाइक सवार पिता-पुत्र को ठोकर मार दी. टक्कर इतनी जोरदार थी कि पिता तोमन साहू सड़क के बीच जा गिरा जो गंभीर रूप से घायल हो गया. वहीं पुत्र गगन की मौके पर ही मौत हो गई. घटना के समय कार चालक शराब के नशे में था.
जानकारी के अनुसार हादसे के वक्त कार में चालक समेत तीन युवक सवार थे. तीनों राजेन्द्र नगर रायपुर निवासी जागेचरन बघेल , माइकल मसीह ,अभय डहलिया उर्फ ऐनु है. प्रत्यक्षदर्शियों का कहना है कि कार चालक ने गगन को चपेट में लेने के बाद उसे करीब 10 मीटर तक सड़क पर घसीटते हुए लेकर गया. जिससे उसकी मौके पर मौत हो गई.
Post Views:
5